IsiGwaqane

IsiGwaqane siwukudla kwesintu okuvanganiswe ngeMpuphu kanye noBhontshisi. Lapho kuvanganiswe uBhontshisi kanye neLayisi esikhundleni seMpuphu, siye sikubizo lokho ngokuthi isiThwalaphishi.

Imiyalelo yokupheka
Ukupheka isiGwaqane kuyinto elula yize kuthatha isikhathi nje.
 Kala uBhontshisi ozowudinga.
 uKhethe uBhontshis wakho, uqikelele ukuthi awunamatshe.
 Ufak' eBhodweni, wengez' amanzi ebese uyawuyeka ugxabhe.
 Lapho sewuvuthiwe khona, uzobheka ukuth' inkovu kaBhontshisi izolunela yini uphuthu lwakho.
 uma ingeke ilunele, nezela amanzi uwuyeke ugxabhe imizuzwana.
 Landela ngokufaka iMpuphu enkovwin yaBhontshisi, ukuyeke kugxabhe.
 Emva kwemizuzu emi-5 kugxabha, govuza kuze kuhlangane uphuthu.
 Ehlisa isitofu, ebese ugovuza njalo emva kwemizuz' emi-5.
 uzolubonda njalo luze luvuthwe.

Lapho sesivuthwe khona isiGwaqane sakho, ungasidla sodwa noma usidle nesishebo sakho sekhethelo.

Ukuthosela
 Qoba u-Anyanyisi 
 Beka ipan' estofini, ulilinde lishise.
 Fak' amafutha alingene, uwalinde imizuzwana nje.
 Faka u-Anyanyisi wakho emafutheni, ulokh' ugoqoza ukuze ungashi.
 Faka noma iziphi izinongo zakho ozithandayo.
 Lapho sezivuthiwe izinongo zakho, buyisela isiGwaqane esitofini.
 Thululela konke okusepanini ukufake ebhodweni lesiGwaqane (uqikelele ukuthi awuzishisi)
 Bond kahle kuze kuhlangane konke.
 Linda imizuzwana mande uphul' ibhodwe lakho.